**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 68/11.01.2016 г.**

Днес 11.01.2016 г. в 09.00 часа, в гр. Монтана, ОИК – Монтана проведе заседание. На него присъстваха /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Цена Димитрова,Славиан Николав, Камелия Александрова/ от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Разглеждане на искане от главен разследващ полицай за предоставяне на документи и справка по ДП № 251/2015 г. по описа на ОД МВР - Монтана.
2. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ МОНТАНА единодушно и поименно

ПРИЕМА проекта за дневен ред на 11.01.2016 г. както следва:

1. Разглеждане на искане от главен разследващ полицай за предоставяне на документи и справка по ДП № 251/2015 г. по описа на ОД МВР - Монтана.
2. Разни.

По т. 1 от Дневния ред докладва г-жа Габриела Димитрова- Николова

Постъпило е искане от гл. разследващ полицай при ОД на МВР - Монтана вх. № 383/11.01.2016 г., относно ДП № 251/2015 г. по описа на ОД МВР – Монтана, касаещо следното:

* Да се предостави заверено по надлежния ред копие на протокол на СИК № 122900078 за избор на кмет на кметство Сумер, общ. Монтана, обл. Монтана, на втори тур провел се на 01.11.2015 г.;
* Да се предостави заверено копие на Решение № 395/01.11.2015 г. на ОИК - Монтана;
* Да се предоставят, ако има и особените мнения на членовете на СИК;
* Да се предостави писмен отговор дали са постъпвали на 01.11.2015 г. в ОИК – Монтана, сигнали за нарушения в СИК № 122900078 – Сумер, в какво са се изразявали те и какво е решението по тях;
* Да се предоставят трите имена, ЕГН на състава на СИК, както и данни за регистрираните наблюдатели, застъпници и представители в СИК № 12290078 – Сумер, като се отрази в подкрепа на кой от двамата кандидати за кмет на кметство.

За извършване на следствени действия по горепосоченото ДП са необходими тези документи и справки.

С оглед правомощията на ОИК, визирани в чл. 87 от ИК, част от исканията не са в компетенции на комисията да предостави информация на разследващия орган – регистрирани наблюдатели, както и конкретно да се посочат застъпниците и представителите на партии, с оглед на което предложи да се изготви писмено становище по отношение на изисканата справка включваща всички поставени въпроси.

За направеното искане касаещо подадените жалби, предложи да се предостави заверено копие протокола на ОИК – Монтана, за избор на кмет на кметство Сумер, общ. Монтана.

По отношение другите доказателства да се предоставят ведно с писменото становище което да се изготви от председателя и секретаря на комисията.

След което председателят на комисията, даде думата на останалите да се изкажат и дадат становище и предложения. Такива нямаше.

Поради, което председателят предложи да се премине към гласуване на направеното процедурно предложение.

Общинска избирателна комисия – Монтана, поименно и единодушно, взе следното,

ПРОЦЕДУРНО РЕШЕНИЕ:

ДА СЕ предоставят заверени копия на:

* Протокол на СИК № 122900078 за избор на кмет на кметство Сумер, общ. Монтана, обл. Монтана, на втори тур провел се на 01.11.2015 г.;
* Решение № 395/01.11.2015 г. на ОИК - Монтана;
* Трите имена, ЕГН на състава на СИК № 122900078 за избор на кмет на кметство Сумер, общ. Монтана, обл. Монтана, на втори тур провел се на 01.11.2015 г.;
* Протокол на ОИК – Монтана за избор на кметство Сумер, общ. Монтана, на втори тур провел се на 01.11.2015 г.

ДА СЕ изготви писмено становище от председателя и секретаря, за следното:

* Налице ли са особените мнения на членовете на СИК, касаещи протокол на СИК № 122900078 за избор на кмет на кметство Сумер, общ. Монтана, обл. Монтана, на втори тур провел се на 01.11.2015 г.;;
* Постъпвали ли са на 01.11.2015 г. в ОИК – Монтана, сигнали за нарушения в СИК № 122900078 – Сумер, в какво са се изразявали те и какво е решението по тях;
* Данни за регистрираните наблюдатели, застъпници и представители в СИК № 12290078 – Сумер, като се отрази в подкрепа на кой от двамата кандидати за кмет на кметство.

По т. 2 от дневния ред докладва Габриела Димитрова-Николова

Разгледани бяха въпроси процедурни въпроси, а именно:

С оглед на изложеното повдигнат беше въпроса поради приключване дейността и съобразно решение да се изпрани искане до ЦИК за заплащане за определяне на възнаграждения на членовете на ОИК- присъствали на заседанията/ дежурствата, поради което ОИК – Монтана, единодушно и поименно при следното,

ПРОЦЕДУРНО РЕШЕНИЕ:

ДА СЕ изпрати искане до ЦИК, окомплектовано съобразно решение № 2901-МИ/05.11.2015 г. на ЦИК за заплащане на проведените заседания/дежурства за всички присъстващи от състава на ОИК – Монтана.

Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов